b'\n_START_ARTICLE_\nHildegarda iz Bingna\n_START_SECTION_\n\xc5\xbdivljenje\n_START_PARAGRAPH_\nRodila se je kot deseti otrok v plemi\xc5\xa1ki dru\xc5\xbeini Bermsheimskih, o\xc4\x8detu Hildebertu in mami Mechildi. Pri osmih je skupaj z dru\xc5\xbeinsko sorodnico Jutto Spanheimsko od\xc5\xa1la v benediktinski samostan Disibodenberg. Pri 32. letu je postala opatinja._NEWLINE_Po zdravstvenih te\xc5\xbeavah je pri\xc4\x8dela pri 43. letu pisati knjigo Spoznavaj pot (Scivias), v kateri opisuje svoje vizionarske zamisli. Zgradila je samostan Rupertsberg v letu 1147, ki je postal romarsko in kulturno sveti\xc5\xa1\xc4\x8de, kmalu po odlo\xc4\x8ditvi takratnega pape\xc5\xbea Evgena III. v letu 1148, da so Hildegardina videnja prava. _NEWLINE_Od leta 1150 \xe2\x80\x93 1158 je pisala knjigo o naravnem zdravilstvu. Pri 60. je \xc5\xa1la na misijonarska potovanja po ozemlju takratnega Svetega rimskega cesarstva. So\xc4\x8dasno je dala zgraditi tudi nov samostan Eibingen. Pri 73. letih se je vrnila v samostan in pri 81. letu umrla._NEWLINE_Leta 1583 je bila priznana za svetnico in je kot taka za\xc5\xa1\xc4\x8ditnica zeli\xc5\xa1\xc4\x8dnih in di\xc5\xa1avnih vrti\xc4\x8dkov. Goduje 17. septembra.'